  Анжелика Тихонова корреспондент Ижкарын Цветочной урамысь 9-тӥ Январь урамысен Ворошилов нимо урам дорозь сюресэз выльдӥзы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортэ. Сюресъёс лэсьтӥсь «Ижевское» предприятиысь ӧнерчиос сюреслэсь 15 но ӝыны сюрс квадрат метр асфальтобетон шобретсэ но 710 квадрат метр тротуаръёсты тупатъязы Йӧскалык ӵектослэн улосвыл офисэзлэн пресс-службаез   Тупатъян ужъёс улсын сюрес но тротуар вылысь ярантэм сӥзэ куштӥзы, тужгес но зол уродмем интыоссэ рос-прос лэсьтӥзы, ӵошкытатӥсь но вылӥ сӥосты вӧлдӥзы, 7 колодчаосты ӝутӥзы, 632 метр бордюръёс пуктӥзы, 385 квадрат метр ожоез утялтӥзы Тупатъянэз йылпумъязы, сюресэз уже кутӥзы. Ужъёсты быдэсак «Кышкыттэм но ӟечлыко автомобиль сюресъёс» йӧскалык ӵектос улсын лэсьтӥзы.  Тегъёс: Авто Ижкар Удмуртия сюресъёс тупатъянужъёс  